Süütu video rakendati propagandavankri ette – Propastop
27.11.2015
Mini-Erna võistlusmatkast saab Venemaa armee käsitluses natsi­diver­santide ette­valmistus­laager.
Originaalvideo Kaitseliidu Youtube kanalis 6. juulist 2015 tutvustab Mini-Ernat, Noorkotkaste ehk Kaitseliidu noorte võistlust.
Selle video põhjal on Venemaa propagandistid 7. juulil teinud uudislõigu pealkirjaga “Natsismimängud. Eestis koolitatase kooliõpilastest diversante”. Selles antakse propagandistliku toimetajateksti, valetõlke ja ekraanigraafika lisamise abil originaalile moonutatud sisu. Uues versioonis saab Mini-Ernast näide natsismi soosimisest ja agressiivsest Venemaa-vastasusest Eestis.
Uudislõik jõudis eetrisse Venemaa relvajõudude telekanalis Zvezda, autoriks korrespondent Anatoli Makarov.
Propastop ei soovi kaasa aidata propagandistliku valekäsitluse levikule. Seetõttu ei postita me siia otselinki, soovi korral saab selle leida lehelt http://tvzvezda.ru, otsingufraas “игры в нацизм”.
Avalehel olev pilt on ekraanitõmmis Zvezda videost.